**Сяргей Глябко** (нар. 23 жніўня 1992, Мінск) — беларускі футбаліст, паўабаронца клуба «Слуцк».

Клубная кар’ера
---------------

Выхаванец мінскай футбольнай школы «Фартуна», з 2009 года выступаў за дубль барысаўскага БАТЭ. У сезоне 2010 далучыўся да асноўнага складу БАТЭ, дэбютаваў у чэмпіянаце Беларусі 21 лістапада 2010 года: выйшаў на замену ў другім тайме матча БАТЭ — «Шахцёр» (Салігорск). Акрамя гэтага, апынуўся ў заяўцы на гульні Лігі Еўропы з малдаўскім «Шэрыфам» і ўкраінскім «Дынама», аднак на поле так і не выйшаў. З таго часу да матчаў асноўнай каманды барысаўчан не прыцягваўся.

У лютым 2013 года быў аддадзены ў арэнду клубу «Слуцк». Разам са «Слуцкам» стаў пераможцам Першай лігі 2013. Па заканчэнні сезона 2014 вярнуўся ў БАТЭ, але ў лютым 2014 паўторна апынуўся ў арэндзе ў «Слуцку». Дэбютны для «Слуцка» сезон у Вышэйшай лізе пачынаў, выходзячы на замену, але пазней здолеў замацавацца ў аснове случан.

Па заканчэнні сезона 2014 вярнуўся ў БАТЭ, аднак «Слуцк», які намагаўся падоўжыць супрацоўніцтва, у студзені 2015 года аформіў канчатковы пераход паўабаронцы. На працягу двух гадоў заставаўся асноўным іграком случан. У снежні 2016 года пакінуў слуцкі клуб.

У студзені 2017 года падпісаў кантракт з «Гарадзеяй». Пачынаў сезон 2017 у якасці асноўнага левага паўабаронцы, аднак у чэрвені стаў толькі выхадзіць на замену. У ліпені 2017 года па пагадненні бакоў разарваў кантракт з «Гарадзеяй» і неўзабаве стаў іграком сталічнага «Тарпеда», дзе замацаваўся ў аснове.

У студзені 2018 года далучыўся да клуба з другога дывізіёна Славакіі «Партызан» з Бардзеёва. У жніўні 2018 года вярнуўся ў Беларусь і зноў стаў іграком мінскага «Тарпеда».

У ліпені 2019 года перайшоў у «Гомель», дзе стаў чаргаваць выхады ў стартавым складзе і на замену. У студзені 2020 года па заканчэнні кантракта пакінуў «Гомель». У лютым 2020 года стаў іграком бабруйскай «Белшыны». Замацаваўся ў якасці аднаго з асноўных ігракоў бабруйчан, але не выратаваў каманду ад вылету ў Першую лігу. У снежні 2020 года пакінуў «Белшыну».

У студзені 2021 года падпісаў кантракт са «Слуцкам». Пачынаў сезон 2021 у стартавым складзе, з ліпеня па верасень адсутнічаў з-за траўмы, пазней вярнуўся ў асноўны склад. У студзені 2022 года падоўжыў пагадненне са слуцкім клубам.

Міжнародная кар’ера
-------------------

Гуляў за юнацкія зборныя Беларусі. 21 студзеня 2012 года дэбютаваў за моладзевую зборную Беларусі ў матчы супраць Таджыкістана на Кубку Садружнасці 2012; у гэтым турніры таксама згуляў у матчы супраць Літвы. Пазней прыцягваўся ў зборную на працягу 2012 года, але з пераходам у «Слуцк» перастаў выклікацца.

Дасягненні
----------

* Сцяг Беларусі 01Чэмпіён Чэмпіён Беларусі: 2010
* Сцяг Беларусі Пераможца Першай лігі чэмпіянату Беларусі: 2013

Зноскі
------

1. ↑  Sergey Glebko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Sergey Glebko // As — Madrid: Grupo Prisa, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑
4. ↑  БАТЭ отдал Глебко в аренду "Слуцку"
5. ↑  "Слуцк" расстался с Гнедько, Дроздом и Глебко
6. ↑  Сергей Глебко перешел из БАТЭ в "Слуцк"
7. ↑  Алисейко, Глебко, Перепечко и Куган расторгли контракты со "Слуцком"
8. ↑  Сергей Глебко подписал контракт с "Городеей"
9. ↑  "Городея" рассталась с Глебко
10. ↑  Сергей Глебко стал игроком минского "Торпедо"
11. ↑  Сергей Глебко вернулся в минское "Торпедо"
12. ↑  Хавбек Глебко стал игроком "Гомеля"
13. ↑  14 футболистов покинули "Гомель"
14. ↑  Глебко, Харитонович и Ясюкевич подписали контракты с "Белшиной". Еще три игрока продлили соглашения с клубом
15. ↑  Ковель, Рекиш, Глебко и Кучинский ушли из "Белшины"
16. ↑  Сергей Глебко перешел в "Слуцк" (руск.). *football.by* (24 студзеня 2021). Праверана 24 студзеня 2021.
17. ↑  Глебко и Концедайлов продлили контракты со Слуцком (руск.). *sportarena.by* (14 студзеня 2022). Праверана 17 студзеня 2022.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Слуцк |
| --- |
| 
* 1 Садоўскі (б)
* 3 Кульчыцкі
* 5 Міхнюк
* 7 Пушнякоў
* 8 Русак
* 9 Сычоў
* 11 Мельнікаў
* 12 Былінкін (к)
* 14 Салаўёў
* 15 Рум
* 18 Ліхцін
* 21 Курловіч
* 22 Альшанік
* 23 Яроцкі
* 25 Кавалевіч
* 30 Бранавец (б)
* 31 Ачапоўскі
* 55 Юрын
* 71 Крэнь
* 74 Сачкоўскі
* 77 Сірыма
* Веліч (б)
* Карпеня
* Пяроў (б)
* галоўны трэнер: Аляксандр Гурыновіч

 |